પોરબંદરઃ પોરબંદર ના સોઢાણા નજીક ૧૩ દિવસ પહેલા પુર માં તણાયેલ પોરબંદર ના ટયુશન ક્લાસ સંચાલક ના પિતા નો મૃતદેહ ગોરાણા નજીક થી મળી આવ્યો હતો પોરબંદર ના શિવમ કલાસીસ ના સંચાલક વિરેનભાઈ મજીઠીયા અને તેમના માતાપિતા ગત ૨૯-૧૦ ના રોજ કાર મારફ્ત જામનગર થી પોરબંદર તરફ્ આવી રહ્યા હતા ત્યારે સોઢાણા નજીક કુંજવેલ તરીકે ઓળખાતી જગ્યા એ પાણી ના વહેણ માં કાર સાથે તણાયા હતો જેમાં ઘટના ના બે દિવસ બાદ વિરેનભાઈ અને તેમના માતા ના મૃતદેહ તેમજ કાર મળી આવ્યા હતા પરંતુ પિતા અરવિંદભાઈ નો કોઈ પતો મળ્યો ન હતો આજે દેવભૂમિ દ્વારકા ના ગોરાણા ગામની નયડ સીમ માં થી અરવિંદભાઈ નો મૃતદેહ કોહવાયેલી હાલત માં મળી આવ્યો હતો આથી તેને પોસ્ટમોર્ટમ માટે જામનગર ખસેડવામાં આવ્યો હતો.